Ula ma llan wid tt-yefran deg rray ɣef ungal amezwaru i d-ilulen deg tsekla taqbaylit, maca llan wiyaḍ i d-yellan mgal aya ɣer-sen ungal amezwaru d  Asfel  n Rachid ALLICHE, aya ad d-tili tefrat deg-s s uskasi lqayen s ɣur imaẓrayen n tsekla taqbaylit. ɣas nxulef anwa i d aragaz amzewaru i yuran s teqbaylit maca nezmer ad neddukel deg yiwen n rray ɣef anta tameṭṭut taqbaylit i d-yuran ungal i d-yettwazergern s teqbaylit, ta d Linda KUDAC i d-yuran  Aɛecciw n tmes  deg useggas n 2008.